**УГОВОР О**

**ОСИГУРАЊУ ИМОВИНЕ**

**Закључен између:**

Наручиоца : ОШ „Ђура Јакшић“ са седиштем у КАЋУ, улица Краља Петра I-9, ПИБ 100734522. Матични број: 08066655 кога заступа директор ВЕРИЦА ЛЕТИЋ. (у даљем тексту:ОСИГУРАНИК) и Компанија "Дунав осигурање" АДО Београд, ГФО Нови Сад, са седиштем у Новом Саду, улица: Булевар ослобођења 3, ПИБ: 100001958, Матични број: 07046898, Број рачуна: 360-1678-10, Назив банке: МТС Банка, Телефон: 021/442333, Телефакс: 021/443-488, кога заступа Бранислав Трифуновић (у даљем тексту ОСИГУРАВАЧ**.**),

Члан 1.

ПРЕДМЕТ УГОВОРА

Предмет овог уговора је набавка услуга осигурања имовине- у према усвојеној понуди понуђача бр. 196/2019 од 24.4.2019. која је саставни део овог уговора.

Члан 2.

Уговорне стране сагласно констатују:

Да је Наручилац у складу са одредбама Закона о јавним набавкама, а на основу одлуке о покретању поступка бр 01--272 од 15. 04. 2019. Год. спровео поступак ЈНМВ бр. 05/19.

Да је Понуђач Компанија "Дунав осигурање" АДО Београд, ГФО Нови Сад, доставио понуду бр. 196/2019 од 24.4.2019. која се налази у прилогу и саставни је део овог уговора

Да понуда бр. 196/2019 од 24.4.2019. од понуђача у потпуности одговара спецификацији из конкурсне документације која се налази у прилогу

Да је је у спроведеном поступку ЈНМВ 05/19 - партија 2. наручилац одлуком о додели уговора бр. 01-316 као најприхватљивију понуду изабрао понуду понуђача

Овим уговором се регулишу права и обавезе уговорних страна у реализацији услуге осигурања имовине у свему према опису и , спецификаци из понуде бр. 196/2019 и условима из конкурсне документације

Члан 3.

Закључењем овог уговора осигуравач прихвата и преузима обавезу да осигурава имовину из чл. 2.и то од:следећих ризика:

1.осигурање од пожара и неких других опасности

2.осигурање рачунара и рачунарске опреме

3.осигурање од провалне крађе

4.осигурање остакла од лома

5. Осигурање машина од лома

6. осигурање одговорности из делатности за штету причињене трећим лицима и стварима трећих лица са укљученом одговорношћу према ученицима и запосленима

Члан 4,

СРЕДСТВА ОБЕЗБЕЂЕЊА

Осигуравач предаје у депозит осигуранику, у моменту потписивања уговора или најкасније у року од пет дана по потписивању уговора безусловну, неопозиву, наплативу по првом позиву, бланко соло меницу регистровану у регистру меница НБС са меничним овлашћењем и то:

1. Меница за испуњење уговорних обавезана износ од 10% од вредности уговора, без пдв, са роком важности који је 30 дана дужи од дана окончања реализације уговора.

Потписом овог уговора, осигуравач даје своју безусловну сагласност осигуранику да може реализовати депоновану бланко, соло меницу у случају да не изврши своју обавезу из уговора.

Осигураник се обавезује да осигуравачу на његов писмени захтев врати нереализовану депоновану бланко, соло меницу, истеком рокова из става 1. Тачка 1

У случају да осигуравач једнострано раскине уговор, осигураник има право да реализује бланко, соло менице.

Осигуравач гарантује да ће испоштовати све обавезе из уговора а у случају да их не испоштује, сагласан је да надокнади осигуранику сву претрпљену штету која услед тога настане.

Члан 5.

Осигуравач је у обавези да по закључењу уговора, а најкасније у року од 7 дана достави осигуранику полисе осигурања, по ризицима из чл. 3 овог уговора и опште и посебне услове осигурња

Члан 6.

ЦЕНА И НАЧИН ПЛАЋАЊА

Премије услуге сигурања имовине из понуде осигуравача изражене за 12 месеци осигурања износе укупно 536.484,77 дин. без пореза

Осигураник се обавезује да плати премију осигурања на рачун осигуравача, у 12 једнаких месечних рата у року од 45 дана од пријема фактуре осигуравача

Реализација уговорене вредности у 2019 год. вршиће се до максимално расположивог износа средстава у 2019. год. и у 2019. год. - вршиће се у оквирима обезбеђених буџетских средстава за те намене.

Уговорена цена је фиксна и неће се мењати за сво време важења уговора.

Свака од уговорних страна може једнострано раскинути уговор у случају када друга страна не испуњава или неблаговремено испуњава своје, уговором, преузете обавезе

О својој намери да раскине уговор, уговорна страна је дужна да писменим путем обавести другу страну.

Члан 7.

Када настане осигурани случај на основу којег ће се тражити накнада из полисе осигурања, осигураник је дужан да одмах обавести осигуравача о настанку осигураног случаја, а најкасније у року од три дана писмено потврди пријаву штете

У свим случајевима предвиђеним прописима и када је реч о већој материјалној штети, осигураник је дужан да исту пријави МУП-у и осигуравачу са описом свих несталих, уништених или оштећених ствари

Члан 8.

Осигуравач је дужан да исплати износ надокнаде штете у року од 14 дана рачунајући од када је осигуравач добио обавештење да се осигурани случај догодио.

Уколико износ осигуравачеве обавезе не буде утврђен у року одређеном према ставу 1. Овог члана, осигуравач је дужан да на захтев овлашћеног лица исплати износ неспорног дела своје обавезе на име предујма.

Члан 9

За све што није регулисано овим уговором примењиваће се одредбе Закона о осигурању и Закона о облигационим односима

Члан 10.

Уговор се закључује на одређено време, на период од годину дана, од закључења уговора

Члан 11.

Све евентуалне спорове, уговорне стране ће решавати споразумно.

У случају да до споразума не дође, уговара се надлежност суда у Новом Саду.

Члан 12.

Уговор је сачињен у 4 истоветна примерка, те се свакој страни додељују по два примерка уговора.

ОСИГУРАНИК ОСИГУРАВАЧ

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

ОШ „ЂУРА ЈАКШИЋ“

Директор

ВЕРИЦА ЛЕТИЋ